עכברים ואנשים
אסתי לא יוצאת להפסקת קפה; היא פוחדת לאבד את מקום העבודה; גם כן מקום, החור של איזי הרזה,; המרכז הארצי לעכברי מעבדה; היא חשבה שתהיה מזכירה רפואית,; אבל זה מה שיצא, אין לה תירוצים; ואיזי ביקש שתבוא בחצאית,; כי ככה העובדים שלו יותר חרוצים; חשוב להיות חרוץ, לרוץ ולהגשים; את ציפיות הסובבים ואת הבוסים להרשים; ועוד אומרים שהימים יהיו יותר קשים; לעכברים ואנשים; אין תחושה של סטארט אפ,; המקום מצחין ואנשי המכון חבורה של כושלים; עם הומור של תראו, העכבר שם משתין,; ואסתי חולמת תמיד על פילים; בסופי השבוע, מדפדפת שמלות; ומגפי עקב וגרבונים נוצצים; ועם שתי חברות היא יוצאת; לבלות במקום הקבוע ביד חרוצים; חשוב להיות חרוץ, לרוץ ולהגשים; את ציפיות הסובבים תמיד יש חבר'ה חדשים; ועוד אומרים שהימים יהיו יותר קשים; לעכברים ואנשים; יורי לא קשור קצת לסיפור הזה הוא; הגיע מאודסה בשביל אסתי הוא חידה; הוא מטפל בעכברים של איזי הרזה; ולא קשה לראות שהוא סוס עבודה; ואסתי לא זוכרת איך זה התחיל אבל; לילה אחד חלמה על יורי בלי חולצה; מחבק אותה על גבו של הפיל ואומר; לה גם פיל זאת חיה חרוצה; חשוב להיות חרוץ, לרוץ ולהגשים; אחרת במקומנו יש מודעת דרושים; ועוד אומרים שהימים יהיו יותר קשים; לעכברים ואנשים; יום אחד בא איזי בפרצוף חמוץ הוא; הפסיד במכרז לאלופי העכברים; הם רק שנה בעסק, זה כשלון חרוץ,; והוא דווקא מאלה שלא מפטרים ; אבל אין לו ברירה, תיכנסי אלי אסתר,; אחר כך היא כמעט מתעלפת בחוץ; ואולי היא רואה את יורי מתפטר; ומקלל ברוסית את איזי הלחוץ; חשוב להיות חרוץ, לרוץ ולהגשים; בתוך מעגל עבודה לא אנושי ; ועוד אומרים שהימים יהיו יותר קשים; לעכברים ואנשים; באותו הלילה הם באים שניהם פותחים; את הכלובים עד אין עכבר אסיר; הולכים לאור ירח במסע אילם עם; ערב רב של עכברים חוזרים לתוך העיר; 